# לאונרדו דיקפריו

לאונרדו דיקפריו
Leonardo DiCaprio|  |
| דיקפריו, 2019 |
|
לידה |
11 בנובמבר 1974 (בן 51) ארצות הברית לוס אנג'לס, קליפורניה, ארצות הברית |
|
שם לידה | Leonardo Wilhelm DiCaprio  |
|
מדינה |
ארצות הברית  |
|
מקום מגורים | * לוס אנג'לס
* באטרי פארק סיטי
 |
|
השכלה | * תיכון ג'ון מרשל
* UCLA Lab School
* Los Angeles Center for Enriched Studies
* Young Actors Space
 |
|
תקופת פעילות |
מ-1989 |
|
מפלגה |
המפלגה הדמוקרטית  |
|
השקפה דתית |
הנצרות הרומית-קתולית  |
|
בנות זוג | הלנה כריסטנסן (1997) * ג'יזל בונדשן (2000–2005 (כ־5 שנים))
* בר רפאלי (נובמבר 2005 – 2011 (כ־5 שנים))
* בלייק לייבלי (יוני 2011 – אוקטובר 2011 (כ־4 חודשים ויום))
* ארין הת'רטון (דצמבר 2011 – נובמבר 2012 (כ־11 חודשים ויומיים))
* טוני גארן (מאי 2013 – דצמבר 2014 (כשנה ו־7 חודשים))
* קלי רורבאך (אפריל 2015 – ינואר 2016 (כ־9 חודשים ויומיים))
* נינה אגדל (יולי 2016 – מאי 2017 (כ־10 חודשים))
* קמילה מורון (דצמבר 2017 – אוגוסט 2022 (כ־4 שנים ו־8 חודשים))
* ג'יג'י חדיד (מספטמבר 2022)
* Vittoria Ceretti (מ-2023)
 |
|
פרסים והוקרה | * זוכה פרס אוסקר לשחקן הטוב ביותר
* זוכה שלושה פרסי גלובוס הזהב
* זוכה פרס באפט"א לקולנוע
* לרשימה מלאה ראו פרסים והוקרה
 |
|
חתימה |   |
| **פרופיל ב-IMDb** |

**לאונרדו וילהלם דיקפריו** (באנגלית: **Leonardo Wilhelm DiCaprio**;‏ נולד ב-11 בנובמבר 1974) הוא שחקן ומפיק אמריקאי. זוכה פרס האוסקר לשחקן הטוב ביותר עבור הסרט האיש שנולד מחדש ו-3 פרסי גלובוס הזהב. דיקפריו החל את הקריירה שלו בהופעות בפרסומות בטלוויזיה, ולאחר מכן המשיך בתפקידי אורח בסדרות טלוויזיה כגון אופרת-הסבון "סנטה ברברה" והסיטקום "להתבגר ולהתגבר", בראשית שנות ה-90. את הקריירה הקולנועית שלו החל בשנת 1991 בתפקיד ג'וש בסרט האימה "יצורים 3", ולאחר מכן בתפקיד טובי בסרט "כך הייתי" משנת 1993, לצידו של רוברט דה נירו. דיקפריו זכה לשבחים על תפקיד המשנה שגילם בסרט "מה עובר על גילברט" (1993), וזכה להכרה ציבורית בעקבות התפקידים הראשיים שגילם בדרמת ההתבגרות "יומן נעורים" (1995) והטרגדיה השייקספירית "רומיאו וג'ולייט" (1996), בטרם השיג תהילה בינלאומית עם האפוס הרומנטי של ג'יימס קמרון משנת 1997 - "טיטניק" - הסרט הרביעי המכניס ביותר בכל הזמנים.

דיקפריו זכה בשלושה פרסי גלובוס הזהב עבור השחקן הטוב ביותר בסרט דרמה על הופעותיו כהווארד יוז בסרט "הטייס" (2004) וכיו גלאס בסרט "האיש שנולד מחדש" (2015) ובעבור השחקן הטוב ביותר בסרט קומדיה או מוזיקלי על הופעתו כג'ורדן בלפורט בסרט "הזאב מוול סטריט" (2013). הוא זכה בפרס באפט"א לקולנוע הראשון שלו עבור השחקן הטוב ביותר עבור "האיש שנולד מחדש". הוא היה מועמד לשישה פרסי אוסקר - חמישה מתוכם כשחקן ואחד כמפיק - וזכה בפרס אוסקר לשחקן הטוב ביותר לשנת 2015, עבור "האיש שנולד מחדש". בנוסף למשחק, דיקפריו ייסד חברת הפקות משלו, בשם *Appian Way Productions*. דיקפריו הוא פעיל סביבתי הפועל למאבק בשינוי האקלים.

## ילדות ונעורים

דיקפריו נולד בלוס אנג'לס, קליפורניה שבארצות הברית, למשפחה מרקע נוצרי. בנם היחיד של ג'ורג' ואירמלין דיקפריו. אביו של דיקפריו,ממוצא איטלקי וגרמני, הוא מפיץ ספרי קומיקס מחתרתיים. אמו, מזכירה משפטית לשעבר, היא ילידת גרמניה. לפי דברי אמו, כשהייתה בהריון עמו עמדה מול ציור של לאונרדו דה וינצ'י במוזיאון באיטליה. אז דיקפריו בעט, דבר שהביא את הוריו לקרוא לו על שם הצייר המפורסם. הוריו התגרשו כשהיה בן שנה.

בגיל חמש הופיע לראשונה בסדרת טלוויזיה לילדים וכמעט פוטר בשל התנהגות לא טובה. בתחילת הקריירה שלו נדחה דיקפריו על ידי סוכן שחקנים בטענה ששמו נשמע זר מדי, והלה הציע לו לשנותו ללני ויליאמס, אך דיקפריו סירב.

## קריירה

כשהיה בן 16 החל לשחק בסדרת הטלוויזיה "הורות" (1990). באותה שנה הופיע גם בתפקיד קטן באופרת הסבון "סנטה ברברה". בשנים 1991 עד 1992 גילם את לוק ברואר, ילד חסר בית בסדרת הטלוויזיה, "להתבגר ולהתגבר".

פריצתו הגדולה כשחקן קולנוע החלה בגיל 19, כשגילם את דמותו של נער הלוקה בפיגור שכלי בסרט "מה עובר על גילברט" (1993), לצדו של ג'וני דפ. על תפקיד זה קצר דיקפריו שבחים רבים. בשנת 1995 שיחק בסרט על יומניו האוטוביוגרפיים של ג'ים קרול - "יומן נעורים". באותה שנה גם שיחק בסרט המהירים והמתים. בשנת 1996 שיחק לצד קלייר דיינס בסרט הקולנוע "רומיאו וג'ולייט", גרסה מודרנית למחזהו של שייקספיר "רומיאו ויוליה".

ב-1997 גילם את דמותו של ג'ק דוסון בדרמת האסונות של ג'יימס קמרון "טיטניק", לצד קייט וינסלט. הסרט זכה להצלחה עצומה ברחבי העולם, ול-11 פרסי אוסקר, והביא לדיקפריו תהילה עולמית.

מאז שיחק במספר רב של סרטי קולנוע: "האיש במסכת הברזל" (1998), "סלבריטי" (1998), "החוף" (2000), "תפוס אותי אם תוכל" (2002), "כנופיות ניו יורק" (2002), "הטייס" (2004), "לגעת ביהלום" (2006), "השתולים" (2006), "גוף השקרים" (2008), "חלון פנורמי" (2008). בשנת 2007 יצר ושימש כקריין של סרט תיעודי העוסק באקולוגיה ושמו: "השעה ה-11".

### פרסים ומועמדויות

לאורך השנים היה מועמד לפרסים רבים, וזכה בחלקם. דיקפריו היה מועמד שבע פעמים לפרס האוסקר; על הופעתו בסרט: "מה עובר על גילברט" (1993) ועל כיכובו בסרטים: "הטייס" ו"לגעת ביהלום", וכן על הפקה ומשחק בסרט "הזאב מוול סטריט". לבסוף הוא זכה בפרס האוסקר לשחקן הטוב ביותר לשנת 2015 על תפקידו בסרט "האיש שנולד מחדש". כן היה מועמד 13 פעמים לפרס גלובוס הזהב. הוא זכה בפרס זה שלוש פעמים, על משחקו בסרטיו של מרטין סקורסזה "הטייס" ו"הזאב מוול סטריט" ובסרטו של אלחנדרו גונסלס איניאריטו, "האיש שנולד מחדש". על משחקו ב"האיש שנולד מחדש" וכרגע הוא מועמד על תפקידו קרב רודף קרב. זכה גם בפרס גילדת שחקני המסך ובפרס באפט"א לקולנוע. המועמדות האחרונה שלו לפרס גלובוס הזהב לשחקן הטוב ביותר - סרט מוזיקלי או קומדיה הייתה גם על תפקידו בסרט קרב רודף קרב שיצא לאקרנים ב-2025.

## חיים אישיים

ניהל מערכת יחסים עם הדוגמנית הברזילאית ג'יזל בונדשן. ניהל מערכת יחסים עם הדוגמנית הישראלית בר רפאלי בין השנים 2006–2011. בהמשך שנת 2011 ניהל מערכת יחסים קצרה עם השחקנית בלייק לייבלי, וכן ב-2012 עם הדוגמנית ארין הית'רטון, ממנה נפרד בנובמבר 2012. היה בזוגיות עם טוני גארן במשך כשנה וחצי עד אוקטובר 2014 ועם אלה קוואלק, דוגמנית ממוצא פולני. בין השנים 2016-2015 היה במערכת יחסים עם השחקנית האמריקאית קלי רוהרבך.בשנת 2017 הוא היה בזוגיות עם הדוגמנית הארגנטינאית-אמריקאית, קמילה מורון ונפרדו בשנת 2022. דיקפריו הוא פעיל ידוע ובולט למען איכות הסביבה ושינוי האקלים. בספטמבר 2014 מונה לשליח שלום מטעם האו"ם ויפעל בתחום שינויי האקלים בכדור הארץ, וכמו כן נאם בוועידת האקלים של האו"ם.

דיקפריו דובר גרמנית. הוא מחזיק בית בלוס אנג'לס ודירה בשכונת טרייבקה שבניו יורק, ובעליו של האי "Blackadore Cay" בבליז, אותו רכש בשנת 2005 בשווי של 1.75 מיליון דולר.

### פעילות פילנתרופית

בשנת 1998 תרמו דיקפריו ואמו 35,000 דולר עבור "מרכז המחשבים על שם לאונרדו דיקפריו" בסניף לוס פליז של הספרייה הציבורית בלוס אנג'לס, אתר בית ילדותו. שנבנה מחדש לאחר רעידת האדמה בנורת'רידג' לוס אנג'לס בשנת 1994 ונפתח בתחילת 1999. במהלך צילומי "Blood Diamond, DiCaprio" עבד דיקפריו עם 24 ילדים יתומים מכפר הילדים של SOS במפאוטו, מוזמביק. בשנת 2010, תרם מיליון דולר למאמצי הסיוע בהאיטי לאחר רעידת האדמה בהאיטי.

באפריל 2013 תרם דיקפריו 61 אלף דולר ל-ליגה ההומו-לסבית נגד השמצה, ארגון המקדם את הדימוי בני הקהילה הלהט"בית בתקשורת.

### פעילות למען איכות הסביבה

מזכיר המדינה האמריקני ג'ון קרי ודיקפריו בכנס "האוקיינוס שלנו" במחלקת המדינה של ארצות הברית בספטמבר 2016
בעקבות הצלחת הטיטניק ב-1997, דיקפריו הקים את קרן לאונרדו דיקפריו ב-1998, ארגון ללא מטרות רווח המוקדש לקידום המודעות הסביבתית. אף על פי שהוא מגדיר עצמו כמודאג בכל תחומי הסביבה, הוא מתמקד בבעיית התחממות כדור הארץ, שמירה על המגוון הביולוגי של כדור הארץ ותמיכה באנרגיות מתחדשות. עבד על פרויקטים בלמעלה מ-40 מדינות, והפיק שני סרטי תעודה קצרים, "כוכב הלכת" ו"התרעה גלובלית".

בשנת 2000 ניהל את חגיגת יום כדור הארץ הלאומי, שם ראיין את הנשיא ביל קלינטון והשניים דנו בתוכניות להתמודדות עם ההתחממות הגלובלית ואיכות הסביבה. מפתיחת הסרט "השעה ה-11", תיעודי אודות ההתחממות הגלובלית ויחס האנשים להתחממות הגלובלית, גייס כמעט 40 מיליון דולר עבור הקרן שלו. אירוע זה הפך לאירוע הצדקה הסביבתי הגדול ביותר שהיה קיים בעולם. דיקפריו הגדיר כי ההתחממות הגלובלית היא "האתגר הסביבתי מספר אחת בעולם".

לדיקפריו כלי רכב חשמליים היברידיים ידידותיים לסביבה וביתו מופעל על ידי פנלים סולריים, אולם שימושו במטוסים פרטיים וביאכטות גדולות משך ביקורת בגלל טביעת הרגל הפחמנית.

בתחילת שנת 2016, בפגישה עם האפיפיור פרנסיס, העניק תרומה לצדקה ודיבר על נושאים סביבתיים. כמה ימים לאחר מכן, אולי בהשפעת פגישתו עם דיקפריו, האפיפיור אמר שהוא יפעל בסרט אבות המבוסס על אמונה מבוסס, מעבר לשמש. בחודש יולי 2016 העניקה הקרן שלו 15.6 מיליון דולר בסיוע לחיות הבר ושמירה על זכויות האינדיאנים בארצות הברית, יחד למאבק בשינויי האקלים. דיקפריו תומך פעיל בארגונים סביבתיים רבים ובהם: הקרן העולמית לשימור חיות הבר, גלובל גריין USA , NRDC .

באוקטובר 2024, דיקפריו הביע תמיכה בקמלה האריס בבחירות לנשיאות ארצות הברית 2024. בסרטון שפרסם באינסטגרם, דיקפריו דיבר על הנזקים שגרמו ההוריקנים הלין ומילטון, אותם הוא תיאר כ"אסונות לא טבעיים שנגרמו כתוצאה משינויי אקלים." דיקפריו מתח ביקורת על דונלד טראמפ בטענה שהוא "ממשיך להכחיש את המדע" בנוגע לשינויי אקלים, ציין את נסיגת טראמפ מהסכם פריז ואת הבטחתו להסיר רגולציות בתחום האנרגיה בתמורה לתרומה של מיליארד דולר מתעשיית הנפט והגז. לדבריו, "שינויי האקלים הורגים את כדור הארץ ופוגעים בכלכלה," ולכן הוא בוחר לתמוך בהאריס. דיקפריו שיבח את האריס על הנהגת פעולות משמעותיות למען האקלים בארצות הברית, כולל העברת חוק הפחתת האינפלציה .

## פילמוגרפיה

דיקפריו, 2002
### סרטים

| שנה | סרט | תפקיד | הערות |
| --- | --- | --- | --- |
| 1991 | יצורים 3 | ג'וש |  |
| 1992 |  פיתוי קטלני | גאי |
| 1993 | כך הייתי | טוביאס וולף |
| מה עובר על גילברט | ארני גרייפ |
| 1995 | המהירים והמתים | ילד |
| יומן נעורים | ג'ים קרול |
| ליקוי מאורות | ארתור רמבו |
| 1996 | רומיאו וג'ולייט | רומיאו |
| חדרו של מרווין | האנק |
| 1997 | טיטניק | ג'ק דוסון |
| 1998 | האיש במסכת הברזל | לואי הארבעה עשר / פיליפ |
| סלבריטי | בראנדון דארו |
| 2000 | החוף | ריצ'רד |
| 2001 | השזיף של דון | דרק |
| 2002 | תפוס אותי אם תוכל | פרנק אבגנייל |
| כנופיות ניו יורק | אמסטרדם ואלון |
| 2004 | הטייס | הוארד יוז |
| 2006 | השתולים | בילי קוסטיגן |
| לגעת ביהלום | דני ארצ'ר |
| 2007 | השעה ה-11 | המספר | דוקומנטרי |
| 2008 | גוף השקרים | רוג'ר פאריס |  |
| חלון פנורמי | פרנק ווילר |
| 2010 | שאטר איילנד | אדוארד דניאלס |
| התחלה | דומיניק "דום" קוב |  |
| 2011 | ג'יי אדגר | ג'ון אדגר הובר |
| 2012 | ג'אנגו ללא מעצורים | קאלווין קנדי |
| 2013 | גטסבי הגדול | ג'יי גטסבי |
| הזאב מוול סטריט | ג'ורדן בלפורט |
| 2015 | האיש שנולד מחדש | יו גלאס | זכה בפרס אוסקר לסרט זה |
| 2016 | לפני המבול | עצמו | בנטפליקס |
| 2019 | קרח על אש | קריינות | דוקומנטרי |
| היו זמנים בהוליווד | ריק דולטון |  |
| 2021 | אל תסתכלו למעלה | ד"ר רנדל מינדי |
| 2023 | רוצחי פרח הירח | ארנסאט ברקהארט | גם מפיק |
| 2025 | קרב רודף קרב | בוב פרגוסון |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 1989 | The New Lassie | Glen | פרק - "New Generation"
פרק - "Snake Pit" |
| 1990 | The Outsiders | Kid Fighting Scout | פרק - "Pilot" |
| סנטה ברברה | מייסון קאפוול | 5 פרקים |
| 1990–1991 | הורות | גארי בקמן | 12 פרקים |
| 1991 | רוזאן | חבר לכיתה של דרלין | פרק - "Home-Ec" |
| 1991–1992 | להתבגר ולהתגבר | לוק בראוור | 23 פרקים |
| 2008–2010 | Greensburg |  |  |
| 2014 | סאטרדיי נייט לייב | עצמו | פרק - "Jonah Hill/Bastille" |

### כמפיק

| שנה | סרט | שידור |
| --- | --- | --- |
| 2004 | הטייס |  |
| מלכודת לנשיא |
| 2007 | השעה ה-11 |
| הגיבור מגן עדן |
| 2009 | היתומה |
| 2011 | ירח אדום |
| משחקי שלטון |
| 2013 | ההימור |
| אחים בדם |
| הזאב מוול סטריט |
| 2014 | וירונגה | נטפליקס |
| 2015 | לתפוס את השמש |
| קאוספירסי |
| 2016 | משחק השנהב |
| לפני המבול |
| חי את הלילה |  |
| 2018 | Delirium |
| רובין הוד |
| מאבק: חייו ואומנותו האבודה של שוקלסקי | נטפליקס |
| 2019 | ריצ'רד ג'וול |  |

## פרסים והוקרה

 ערך מורחב – **רשימת הפרסים והמועמדויות של לאונרדו דיקפריו דוב הכסף לשחקן הטוב ביותר (1997)
* דוב הכסף (1997)
* פרס גלובוס הזהב (2005)
* פרס AACTA לשחקן הטוב ביותר בתפקיד ראשי (2013)
* אביר מסדר האמנויות והספרות (2005)
* פרס הקולנוע של MTV לרגע המפתיע ביותר (2014)
* פרב קריסטל (2016)
* פרס באפט"א לשחקן הטוב ביותר (2016)
* פרס הורשיו אלג'ר (2011)
* פרס ברית עיתונאיות הסרטים לשחקן הטוב ביותר (2015)
* פרס גלובוס הזהב לשחקן הטוב ביותר לסרט מוזיקלי או קומי (2014)
* פרס אוסקר לשחקן הטוב ביותר (28 בפברואר 2016)
* פרס גלובוס הזהב לשחקן הטוב ביותר - סרט דרמה (2016)
* פרס גלובוס הזהב לשחקן הטוב ביותר - סרט דרמה (2005)
* פרס הסרטים של MTV על ההופעה הטובה ביותר
* פרס גילדת שחקני המסך לשחקן הטוב ביותר

## קישורים חיצוניים

*

* לאונרדו דיקפריו, ברשת החברתית פייסבוק
* לאונרדו דיקפריו, ברשת החברתית X (טוויטר)
* לאונרדו דיקפריו, ברשת החברתית אינסטגרם
* לאונרדו דיקפריו, במסד הנתונים הקולנועיים IMDb (באנגלית)
* לאונרדו דיקפריו, באתר "אידיבי", מאגר הידע העברי לקולנוע ישראלי ועולמי
* לאונרדו דיקפריו, באתר AllMovie (באנגלית)
* לאונרדו דיקפריו, באתר Rotten Tomatoes (באנגלית)
* לאונרדו דיקפריו, באתר Box Office Mojo (באנגלית)
* לאונרדו דיקפריו, באתר Metacritic (באנגלית)
* לאונרדו דיקפריו, במסד הנתונים הקולנועיים KinoPoisk (ברוסית)
* לאונרדו דיקפריו, באתר MusicBrainz (באנגלית)
* לאונרדו דיקפריו, באתר Discogs (באנגלית)
* לאונרדו דיקפריו, באתר Songkick (באנגלית)
* לאונרדו דיקפריו, באתר Genius
* פבלו אוטין, לפני 28 שנים בחר לאונרדו דיקפריו תפקיד ששינה את מהלך חייו, באתר הארץ, 24 בנובמבר 2024
* לאונרדו דיקפריו, באתר אנציקלופדיה בריטניקה (באנגלית)

## הערות שוליים

| לאונרדו דיקפריו – פרסים |
| --- |
|

|  |  |  |  |  |  |  |
| --- | --- | --- | --- | --- | --- | --- |
|

|  |  |  |
| --- | --- | --- |
| **הקודם**: **2012: כריס או'דאוד (האבנים הכחולות)** | **פרסי האקדמיה האוסטרלית לאמנויות הקולנוע והטלוויזיה – השחקן הראשי הטוב ביותר2013: לאונרדו דיקפריו (גטסבי הגדול)**  | **הבא**: **2014: דייוויד גולפילי (הארץ של צ'ארלי)** |

|  |  |  |
| --- | --- | --- |
| **הקודם**: **2015: מייקל קיטון – *בירדמן | **פרס האקדמיה האוסטרלית לאמנויות הקולנוע והטלוויזיה הבינלאומי – השחקן הטוב ביותר2016: לאונרדו דיקפריו – *האיש שנולד מחדש  | **הבא**: **2017: קייסי אפלק – *מנצ'סטר ליד הים |

 |

 |